Bismillahirrahmanirrahim

Jaman baheula Kangjeng Parbu Siliwangi, Nagara Pajajaran, kagungan hiji rencang ari jenenganana Aki Haruman. Damelna saban dinten ngan susumpit. Ari pakarangna hiji sumpit jeung dua jamparing. Bedil mariem jaman harita tacan aya.

Kangjeng Parbu Pajajaran lajeng nimbalan rencangna, "Coba Aki Haruman ayeuna susumpit deui."
Sanggeus ditimbalan Aki Haruman lajeng leumpang cepet ngetan pernahna ti nagara Pajajaran; mapay ka unggal gunung jeung ka unggal pasir, tapi susumpit henteu meunang bae. Barang datang ka gunung Haruman lajeng anjeunna nanjak ka puncak gunung. Barang datang ka puncak, p(u)lung p(o)long anjeunna ningali ngetan, ngidul, ngulon. Barang ningali ka kaler, ka sisi walungan, bet aya nu hurung ngempur lir bokor kencana ka sorot srangenge. Lajeng Aki Haruman turun ti gunung bari di awas-awas. Barang datang ka sisi Cipancar, bet nu siram istri.
Carek pikir Aki Haruman, "Aeh geuning istri geulis pisan. Tayohna widadari karek sumping ti sawarga loka, salira anu sakitu alusna. Ti dinya Aki Haruman tuluy nyampeurkeun ka Nyi Putri nu parantos siram, bari cacalukan pokna, "Aeh agan, pun aki antosan sakedap bade tumaros. "Huleng bae nyi putri jeung nyaur jeroning manah yen aya sepuh menta diantosan. Barang geus deukeut Aki Haruman ka Nyi Putri, pok bae Nyi Putri sasauran "Arek naon menta diantosan ka kuring?" Pok bae Aki Haruman sasauran, "Kieu agan, anu matak menta diantosan teh
rehing pun aki anyar patepang. Ari agan putra saha? Saha nya tuang jenengan? Ti mana nya bumi banjar karang panglayungan?"
"Euh jadi kitu menta diantosan teh. Lamun aki hayang uninga, nya didieu lembur kuring imah kuring sarta kuring putra Sunan
Rumenggong, nu ngageugeuh nagara Limbangan." Balik naros
deui ka aki, "Ari Aki ti mana bumi?" "Ari lembur Aki mah ti
nagara Pajajaran, rencangna Kangjeng Prabu Siliwangi." "Kumaha
nu matak naroskeun lembur kuring Aki?" "Henteu, bilih Aki
tepang di jalan di pasampangan bae jeung aki." nyi Putri lajeng
naros deui ka Aki Haruman, "Ari aki ti nagara Pajajaran tadi
wayah kumaha nya indit? Aki mun jaman ayeuna pukul genep
isuk-isuk tapi ayeuna ieu lebah dieu geus pukul 12. Ah, jangan
tujuh jam aki." carek Nyi Putri. "Sumuhun gan, tapi Aki
meunang susuinpit sajalan-jalan eureun-eureunan." Nyi Putri
naros deui ka Aki Haruman, "Ari Aki pidatangeun deui ka nagara
Pajajaran engke, kira-kira wayah kumaha?" "Ah engke oge Asar
Aki geus di Pajajaran deui; jadi, ka Gunung Haruman mah Aki
pulang poe bae." Ari sanggeus cacariosan, teu lami deui ti harita
lajeng bae papisah, Nyi Putri ngaler, Aki Haruman ngulon. Ngan
ieu nu ngarang carita, ka jenengan Nyi Putri hanteu terang, lantaran
ku para sepuh baheula hanteu dicarioskeun jenenganana,
ngan disebut nyi putri bae.
Ti dinya Aki Haruman henteu kacaturkeun lami, geus datang
ka nagara Pajajaran sarta tuluy bae ngadeuheusan ka Kangjeng
Prabu Siliwangi sarta ku raja geus katingali lajeng bae dipariksa,
"Kumaha aki susumpit teh meunang?" Aya barkah Gusti. Manuk
meunang dua, geus disanggakeun ka jero; ngan jisim abdi aya
piunjuk. "Dina hiji waktu leumpang teh cepet ngetan, dongkap
ka Cihaurmananggal, wates Timbanganten. Di dinya aya gunung,
26
PNRI
meujeuhna gedena. Jisim abdi tuluy nanjak ka gunung, seja susumpit.
Barang datang ka puncak abdi ningali ka tebeh kaler bet aya
nu mancur hurung cahayana dina sisi Cipancar. (Barang) ti dinya
abdi turun ti gunung, diteang sarta di awas-awas. Barang geus
deukeut bet istri geulis eukeur siram, tuluy ku abdi ditaros ari
geus parantosan siram, ari poknya Nyi Putri, "Nya di dieu imah
kuring, lembur kuring sarta kuring putra Sunan Rumenggong,
nu ngageugeuh nagara Limbangan," kitu kasauranana Nyi Putri.
Aeh aki, lamun kitu eta gunung menta jenengan ka urang. Ayeuna
urang sebut gunung Haruman sabab asal Aki Haruman. Nu matak
tepi ka ayeuna nelah gunung Haruman, asal ti Kangjeng Prabu
Siliwangi Pajajaran.
Barang geus ngajenengan gunung, Kangjeng Prabu Pajajaran
ngadawuh deui ka Aki Haruman, "Jeung deui eta perkara putri,
bener sacarita aki? Lamun enya, ku kaula buat dianggap geureuha
sarta ayeuna rek miwarang para mantri, para ponggawa buat
nanyaan sarta tepi kahasilna." Lajeng Aki Haruman ngawalon,
"Jisim abdi henteu pindo gawe ka Dampal Gusti; piunjuk anu
sabenerna; isin abdi lamun ngabohong ka Gusti sareng henteu
kumawantun lamun jijieunan. Malahan jisim abdi atoh pisan,
pantes didamel pawarang; pawarang pamilang tihang nu pantes
calik di girang, nu nitih karaton alus, nu ngageugeuh dunya loba."
"Sukur aki lamun kitu mah, malahan aki oge kudu indit ti dieu
nanyaan bareng jeung para ponggawa." Lajeng Kangjeng Prabu
Siliwangi nyaur para ponggawa. Gajah Manggala sareng Arya
Gajah, kapetengan bisi teu hasil sareng sawadya balad. Ari geus
kumpul lajeng ditimbalan ku Kangjeng Prabu Pajajaran, "Aeh
para mantri sakabeh ayeuna kudu arindit ka nagara Limbangan
nanyaan Nyai Putri, putrana Sunan Rumenggong, sarta kudu
hasil pisan.
Lamun tacan hasil, ulah waka marulang bareng deui jeung
Aki Haruman.
Ti dinya henteu lami deui ti harita, sanggeus ditimbalan
b(u)rul bae sadayana indit ti nagara Pajajaran. Sakur nu geus
didawuhkeun tadi sareng henteu kacaturkeun lami di jalanna,
para ponggawa geus dongkap ka nagara Limbangan sawadya
27
PNRI
balad, pareng Kangjeng Sunan Rumenggong nuju linggih di bumina.
Lajeng Gajah Manggala asup ka bumi Sunan Rumenggong,
ari para rencang di luar sadayana. lajeng Sunan Rumenggong
mariksa ka tatamu nu dongkap; gancang diwalon ku Gajah manggala,
jeung Arya Gajah, "Ieu jisim kuring diutus ku Kangjeng
Prabu Pajajaran ngalamar putra gamparan buat dianggo garwa
sarta ieu nyanggakeun suratna dina buku haur." Lajeng disanggakeun
harita sarta geus katampi ku Kangjeng Sunan Rumenggong
sarta geus kahartos unggeling tulis yen mundut nyi putri buat
dianggo garwa. Ari saparantos kitu, lajeng Kangjeng Sunan Rumenggong
badami sareng garwana, yen Nyi Putri buat dianggo
garwa ku Kangjeng Prabu Pajajaran sareng jinisna oge, Nyi Putri,
aya. Ngan harita Nyi Putri dipariksa ku ibu ramana henteu kersa.
Ari pang henteu kersa, lain nampik kanu jadi ratu ngan ku seueur
teuing garwana. Ceuk hiji carios mah leuwih ti saratus garwa;
kitu pang henteu kersa soteh.
Lajeng leungit tanpa lebih ilang tanpa karana, nyi putri les leungit
teu puguh-puguh ti payuneun ramana. Lajeng gendongan
diteangan teu kapendak, ngan seungitna nu ka angseu ku sadayana.
Ari putrina hanteu aya. Anu matak di bawahan Limbangan
aya ngaran kampung nu katelah "Buniwangi". Ari putrina buni
wangina nu nyambuang kaangseu ku sadayana. Nu matak nelah
"Buniwangi" nepi ka jaman ayeuna. Ari sanggeus lami-lami
anu seungit tea henteu aya ku lantaran Nyai Putri hanteu aya di
Buniwangi, nyumput ka hiji tempat. Malah urang dinya oge
pada kaget yen ngangseu seungit lir kasturi nepi ka dua dinten.
Lajeng anu nareangan nepi ka kampung nu seungit tea. Malah
ibu ramana oge kantos dongkap ka eta kampung.
Barang dina hiji waktu, Nyi Putri nembongan, kulantaran
ningali ibu ramana anu sakitu prihatina. Lajeng Nyi Putri asup
ka hiji imah sempil, kapendak ku ibu ramana. Eta kampung
nepi ka jaman ayeuna nelah kampung Sempil, bawahan Limbangan
keneh. Ari geus parantos kapendak lajeng dicandak ka
bumina sarta diwurukan ku nasehat nu sae.
Sangeus dongkap ka burni, lajeng diwurukan deui ku ramana
"aeh Nyai, (po)ma ulah hanteu nurut kana kersana Kangjeng
28
PNRI
Raja Pajajaran, karana sing nyaah ka ibu-rama. Lantaran itu teh
raja, tangtos maksa mirusa ka ama, ka sadayana, sabab ratu murba
wisesa." Lajeng Nyai Putri ngawalon ka ramanya, "Ngan satadina
tacan tepi kana milik abdi, kadar abdi." Ramana ngajawab, "Puguh
geus tepi kana kadar si nyai, milik si nyai. Jeung perkara nu
jadi awewe ulah sok gede pangharepan; ngudag-ngudag nu acan
puguh; nampik ka nu geus bukti; tungtungna jadi awewe kalangsu.
Jeung deui piwuruk ama, geura regepkeun ku nyai."
Anu wajib disembah teh lima perkara, nyaeta guru ratu
wong atua karo. Kahiji guru anu wajib disembah sabab guru
teh nu maparin harti-pangarti. Kadua ratu anu wajib disembah
sabab ratu teh anu murba wisesa. Katilu indung-bapa nu wajib
disembah sabab lantaran bijilna ti indung bapa. Kaopat mitoha
nu wajib disembah sabab nu maparin kangeunahan teh bijilna
ti mitoha. Kalima dulur panggedena nu wajib disembah sabab
eta nu mimiti ngabedah lawang. Ari si nyai sup kana nomer dua,
nyaeta Ratu murbawisesa. Ayeuna mah geura iring ama jeung
geura jawab sabab ditunggu ku para mantri, Gajah Manggala,
Arya Gajah, Aki Haruman, jeung saponggawana. Jeung deui,
sugan dikersakeun ku Maha Suci boga anak pikeun ngarah turunan
ti Kangjeng Prabu Pajajaran.
Ti waktu .harita Nyai Putri hanteu lami deui gancang nyumanggakeun
bae ka ibu ramana. Ari geus kamanah, tidinya Kangjeng
Sunan Rumenggong lajeng rerempagan sareng Gajah Manggala,
Arya Gajah, jeung Aki Haruman, yen Nyi Putri ayeuna
parantos nyumanggakeun, seja ngiringan sakersana. Ti dinya
rama ibu sasadiaaan pangganggo adat-adat biasa; mahanan ka
Nyi Putri sareng geus sadia tandu joli atawa kaderah jeung parabot
jaman harita. Jeung sadia sapuluh kuda anu beunang ngararangkenan
ku torn jeung kadali borongsong perak nu ditabur ku
inten jumanten. Sareng sadia dudukuy pelentung nu diermas
wayang buat anggoeun istri-istri anu ngarencangan Nyi Putri.
Jeung sadia lalaki buat ngajaga sajalan-jalan. Sabab jalan jaman
baheula ngan ukur dua kaki gedena, lobana mah jalan torobosan
bae anu kahalangan ku areuv-areuy jeung ku kakaian anu sakitu
banggana.
Ari geus parantos beres lajeng mangkat bae ti nagara Lim-
29
PNRI
bangan istri pameget ngaleut ngeungkeuy. Nyi putri dina jero
kaderah; istri-istri tarunggang kuda; ibu rama jajap dongkap
ka luar kota. Nyi Putri geus mungkur ti nagara Limbangan, nyorang
gunung lebak, pasir; sareng teu kacatur lamina di jalan
sabab jauh moal burung cunduk, anggang moal burung datang.
Kakocapkeun Nyi Putri geus sumping ka saketeng nagri Pajajaran
lajeng ka lebet harita serta geus kauninga ku Kangjeng Prabu
Pajajaran. Hanteu kacarios kitu kieuna, ngan diselehkeun ka
ngajaga jero puri. Jisim kuring nu ngarang ieu carita hanteu tiasa
nyarioskeun, duka kumaha dina jaman harita, ngan geus tetap
salawasna dina jero karaton, henteu di carioskeun nikahna.
Ari enggeus lami, dikira aya sapuluh taunna, nyi Putri kagungan
putra ti Prabu Pajajaran lobana dua. Anu hiji jenengan
Basu Desa, ari anu hiji deui Liman Sanjaya. Ari enggeus arageung,
lajeng dicandak ka Limbangan ku Sunan Rumenggong sarta di
jangjian ku rama Kangjeng Prabu Pajajaran yen ieu putu kudu
dijieun parbu di Limbangan, lamun geus sampe yuswana.
Ti harita hanteu lami deui lajeng dijenengkeun. Anu hiji, rakana,
jeneng di Limbangan sarta geus kamashur jenengan Parbu Basudewa;
ari raina dijenengkeun di Dayeuhluhur, nyaeta nu pernahna
ti dayeuh Limbangan rada ngidul bae saeutik, kahalangan ku
legok. Di Dayeuhluhur teh Parbu Limansanjaya geus kamashur.
Ari sanggeus jeneng parbu duanana, lajeng dipaparin garwa
ku rama Kangjeng Parbu Pajajaran, dikirim dua putri. Ari nu
hiji nyaeta putri tanduan atawa kaderah anu dialus-alus pisan
nganggo perhiasan anu hurung herang, tapi putrina di jero ngan
ukur sedengan bae, henteu sakumaha geulisna. Ari anu kaderah
hiji deui awon pisan sarta henteu nganggo perhiasan, tapi putrina
di jero langkung-langkungnya geulisna, koneng semu hejo
carulang, lucu limit hanteu aya babandingannana.
Barang geus dongkap ka alun-alun lajeng dipariksa ku Kangjeng
Parbu Basudewa "Ieu kaderah ti mana?" Dua kaderah sarta
nganggo perhiasan jeung naon di jerona?" Lajeng walon anu
mawa kaderah ka Parbu Basu Dewa, "Ieu kaderah di jerona
dieusi ku putri, nyaeta buat gareuha gamparan hiji, ari anu hiji
deui buat gareuha rai gusti, Parbu Limansanjaya, pasihan atawa
30
PNRI
kiriman ti rama Gamparan, Kangjeng Parbu Pajajaran. Kedah
pada nyandak hiji sewang." Lajeng bae ngadawuhan Kangjeng
Parbu "Basudewa ka anu ngiringkeun kaderah, "Jadi kitu pangdongkap
kadieu teh? Nuhun ka rama gusti dipasihan buat garwa.
Tapi ieu anu alus kaderahna ajang kaula; bawa kajero gedong
kaula. Ari ieu anu goreng kaderahna gancang bawa ka Dayeuliluhur."
Ti harita teu loba pariksa deui, lajeng bae dibantun ka
Dayeuhluhur sarta geus katampi ku Kangjeng Parbu Liman Sanjaya
sareng geus manetep raka rai kagungan garwa hiji sewang.
Barang geus lami-lami sok aya abdi-abdi anu nganjang ti
nagara Limbangan ka Dayeuhluhur. Ti Dayeuhluhur deui sok
aya anu dongkap ka Limbangan. Pok bae nyarita ka Parbu Basudewa
yen rai mah garwana teuing ku leuwih geulis, mancur
alus. Di nagara Limbangan mah tacan manggih anu geulis kawas
garwa rai Gusti Parbu Liman Sanjaya. Kitu bae caritana anu
sakur ngaranjang. Atuh Kangjeng Parbu Basu dewa rada mindel
manahna, kaduhung hanteu dibuka heula kaderahna, reh ngupingkeun
kasauran nu darongkap. Kitu bae caritana sakur nu
sami nepangan. Lajeng bae Kangjeng Parbu Basu Dewa ngamanah
siang wengi tina kaduhungna '"Naha urang penta bae,
rebut ka kang rai," atawa urang tukeur bae. Ari direbut nyaeta
ulah aya kagorengan, wantu urang jeung dulur. Cek paribasa
jeung dulur mah buruk-buruk papan jati, goreng-goreng ge moal
goreng teuing. Kitu bae siang wengi anu dimanah ku kersa anjeunna.
Ari rek dongkap bae ka Dayeuhluhur ku maneh, sieun
kawiwirangan. Tungtungna Kangjeng Parbu Basu Dewa kaedanan
ku carios anu ngaranjang.
Ari sanggeus lami-lami kamanah ku anjeunna jeung etangetang
ngalilipur bae, ulah katara ku kang rai yen pimaksudeun
awak, lajeng bae ngumpulkeun para ponggawa jeung para mantri
sarawuh balad-balad. Maksud anjeunna bade ngalasan uncal,
mencek, kidang ka gunung Haruman. Lajeng sadia tukang moro,
pamatang, anjing, porog sarta geus ditimbalan kudu iang ka
Gunung Haruman sadaya. Jeung miwarang ngiangkeun surat
buat ka kang rai Parbu Liman Sanjaya di nagara Dayeuhluhur.
Kocap piwarangan geus dongkap ka Dayeuhluhur.
31
PNRI
Hanteu lami lajeng disanggakeun surat ka Parbu Liman
Sanjaya. Barang diilo kamaphum unggeling tulis yen dina dinten
enjing urang iang ka Gunung Haruman ngalasan mencek jeung
uncal, kudu indit-sirib sarawuh jeung garwa karana ti Limbangan
oge indit sirib. Sepi di jero nagara sami budal ka gunung.
Barang geus isukna deui burudul bae Kangjeng Parbu Basu Dewa
ti nagara Limbangan geus nanjak ka Gunung Haruman, ti Dayeuhluhur
nyakitu deui Parbu Liman Sanjaya geus sami nanjak
ka gunung.
Barang geus dongkap ka gunung nyampak sadia papanggungan
jeung pangcalikan buat Parbu Basu Dewa, Parbu Liman
Sanjaya, para ponggawa, para mantri. Lajeng, sadayana arasup
kana papanggungan sareng pangcalikan anu pernahna di Ciawi,
sirah Cidahu. Eta pasir nelah nepi ka jaman ayeuna Pasir Pangcalikan.
Kacaturkeun dina dinten harita loba pisan beubeunanganana,
mencek nu keuna ku jiret, uncal ku gorogol. Para mantri, para
ponggawa sareng sawadia baladna anu ngeprak ti kulon jeung
ti kidul munggah geus ayeuh-ayeuhan. Ti Pasir sumawonna bar
mawa kohkol hiji sewang. Langkung rame dina jero leuweung
kai, pamatang paheula-heula bari tarumpak kuda. Kacaturkeun
geus arasup kana jero porog anu datang beunang nyedekeun tea.
Ari porog caket oge kana papanggungan tempat pangcalikan tea.
Jalma-jalma pada cekcok langkung-langkung sarukaeunana tina
marga loba untungna. Uncal sapirang-pirang anu asup kana porog
sisi papanggungan, tapi abdi-abdi para ponggawa pada heran
manahna, ngamanahan pangawulaan Kangjeng Parbu Basu Dewa
atawa Kangjeng Parbu Liman Sanjaya, henteu aya manah kaget
atawa suka ningali uncal, lembu anu sakitu bung-bengna. Sadayana
pada heran, kumaha margana jeung teu aya dawuhan sugan
kudu kitu kudu kieu. Sok ditunda para ponggawa, para mantri
anu heran manahna, sareng wadya balad anu suka-suka meuncitan
lembu uncal dina jero porog sarawuh gorogol.
Kacaturkeun Kangjeng Parbu Basu Dewa eukeur satadi
kaedanan ku carios yen putri sakitu alusna jeung sakitu lucuna.
Waktu harita kempel di luhur papanggungan Kangjeng Parbu
32
PNRI
Basu Dewa ningali kana buktina. Kangjeng Parbu Basu Dewa
per ngadegdeg, lesu salirana, ngarasa hanjakal sarta kaduhung
hanteu kamilik ku anjeunna eta Nyai Putri. Tungtungna mah
hookeun ningali bae ka Nyi Putri, henteu beda sacariosan tea.
Ningali panon Nyai Putri siga ningali permata sapasang; ningali
panangan siga gondewa; ningali ramo-ramo lalencop marecut
sareng pinuh ku cincin berlian. Carek babasan tea mah, ditilik
ti gigir lenggik, ti hareup sieup, geus hanteu aya cawadeunana.
Dina waktu harita Kangjeng Parbu Basu Dewa leungit karisi
ilang nya wiwirang, pok bae carios ka raina, Prabu Liman Senjaya,
"aeh Adi, rasiahna mah Akang teh kieu pang diondang
soteh ka gunung. Kang Rai urang nyarioskeun perkara garwa
tina waktu tadi salah nyokot, istri pikeun Rai dicokot ku Akang,
ari pikeun Akang kabikeun ka Rai. Ayeuna mah suka teu suka,
rido teu rido, ku akang baris ditukeurkeun bae. Garwa Akang
ku Rai, garwa Rai ku Akang. Salah merekna waktu tadi; ayeuna
baris dirawat bae sarta kalawan maksa ka Kang Rai."
Walon Prabu Liman Sanjaya ka Kangjeng prabu Basu Dewa,
"Euh jadi kitu carios Kang Raka ka Kang Rai. Ari eta mah perkawis
pun bojo dipundut baris dilironkeun sareng garwa pun
Akang, eta mah henteu naon-naon; boro-boro sariga awak pun
bojo, hingga badan Kang Rai dipundut eta mah seja pasrah pisan
sareng henteu dek nambag kana kersa Kang Raka.
Barang eukeur sasauran lami kitu Kangjeng Parbu Basu
Dewa sareng Parbu Liman Sanjaya, Nyai Putri lungsur tina papanggungan,
api-api kahampangan, lajeng minggat asup ka leuweung
nu bala, ngapruk sajalan-jalan, ngatohkeun pati jeung
raga, geus teu inget ka salira, tina sakalangkung sedihna ngupingkeun
saur Prabu Basu Dewa. Putri geus turun ti gunung mapay
wahangan Cipicung terus ka Cilengkrang; henteu mulih deui
ka bumi; angkatna kalunta-lunta; dongkap ka sisi wahangan
Cimanuk, rada ngetan ti Dayeuhluhur. Di dinya aya batu di
sisi Cimanuk; lajeng anjeunna linggih dina eta batu sarta buni
pisan jeung neneda ka kersa MahaSuci hayang (di)ditepangkeun
deui sareng rakana; kitu paneda Nyi Putri. Lajeng mujasmedi
dina batu. Eta batu nepi ka jaman ayeuna katelah Batu Putri,
33
PNRI
disarebutna ku nu ayeuna. Sok ditunda carios putri nu keur
mujasmedi.
Kacarioskeun anu di pungkur, nu eukeur aya dina papanggungan
tea pada cekcok yen Nyi Putri, garwa Prabu Liman Sanjaya,
henteu aya sarta pang hanteu ayana euweuh nu nganyahoankeun.
Lajeng bae guyur; Parbu Liman Sanjaya sareng Parbu
Basu Dewa marentali neangan ka para mantri rawuh para ponggawa
sareng ka balad-balad kabeh; pada ditimbalan kudu neangan
Nyi Putri. Lajeng bung-beng anu ngulon, anu ngidul, anu
ngetan, anu ngaier disaksrak kana unggal leuweung, unggal rungkun
hanteu aya nu kaliwat. Di jero leuweung weleh Nyi Putri
hanteu kapendak, malah kangjeng Parbu Liman Sanjaya neangan
dongkap ka Dayeuhluhur, ka bumina Nyi Putri, tapi weleh hanteu
aya bae, nepi ka tilu poe tilu peuting. Sakalangkung guyurna
di nagara Dayeuhluhur sareng nagara Limbangan; tungtungna
mah sadaya pada cape pada weleh neangan.
Kangjeng Parbu Liman Sanjaya tina sakalangkung teu raos
manahna ka tinggal ku garwa jeung melang sakalangkung. Ngubek
di jero leuweung mah weleh bae teu kapendak. palangsiang
Nyi Putri malidkeun maneh ka wahangan Cimanuk atawa sakalunta-
lunta, tangtu kapegat ku wahangan Cimanuk. Lajeng
lungsur ti bumina di Dayeuhluhur, teras mapay-mapay wahangan
Cimanuk sakumaha luka-lekona wahangan di tuturkeun bae,
boh ngetan atawa ngaier.
Barang dina hiji waktu anjeunna dongkap ka Batu Putri;
barang dongkap ka dinya bet aya nu ngajerit; pokna, "Geuwat
ieu engkang abdi nyumput teh di dieu." Barang awas rakana,
Kangjeng Parbu Liman Sanjaya teu samar yen eta teh garwana
lajeng diburu gancang. Barang geus datang gabrug Nyi Putri
ngarontok bari nangis jerit-jumerit; malah rakana oge samisami
nangis duanana.
Barang salse tina narangis, lajeng lalinggih dina eta batu. Lajeng
rereinpagan raka rai. "Ayeuna urang kumaha ari geus kieu; upama
urang mulang deui ka iinah urang, kapan ayeuna Nyi Putri masih
keneh diteangan ku baladna Parbu Basu Dewa." Lajeng dijawab
ku Nyi Putri, "Ari ayeuna mah kumaha kersa Engkang bae, abdi mah ngan rek ngiringan seja gumela lahir batin, hanteu rek incah
balilahan deui. Malahan nunuhun ka kersa Maha Suci sareng
salaki teh hayang ngahiji bae ti dunya dugi ka aherat; dibelaan
uprak-apruk ka nu bala hayang sakulit sadaging rek tumutur
ka kersa Engkang, ka mana anu rek diseja. Najan cicing dina tempat
kasangsaraan abdi mah rek tumut bae. Jeung deui lamun
Engkang tilar ti dunya abdi mah moal boga salaki deui. Ari anu
dipamrih, supaya ditepangkeun deui jaga di alam akherat, kitu
anu dipandang." Carek Prabu Liman Sanjaya, "Nuhun Nyi Putri
lamun kitu manah Nyai, ka Engkang rek bela tumutur. Jadi,
lamun kitu mah kasebut istri sejati satia ka salaki. Keur geulis
teh terus eujeung manahna, kukuh pengkuh taya kaawonana
"Ari ayeuna mah ku timbangan engkang sugan urang sakaparanparan
bae; urang meuntas bae ieu kawahangan Cimanuk."
Hanteu lami deui ti harita, lajeng neangan peupeuntasan
Lajeng saparantosna mendak harita, tuluy bae mareuntas, terus
jalan ka Pasirlaja; malah harita geus dongkap ka Cisalak.
Ti dinya terus bae ngidul hanteu eureun-eureun. Barang geus tepi
ka walungan leutik aya nu ngorosak-ngeresek malah Nyi Putri
ngoceak jeung ngarontok ka rakana, sugan teh jalma anu maregat
piwarang Prabu Basu Dewa. Barang diilik-ilik bet sasatoan eukeur
garuyang sabab jaman harita lebah dinya masih luwang-liwung.
Eta leuweung lebah dinya teh disebutna Kampung Keresek ku
jaman ayeuna. Ti dinya maju deui rada ngulon saeutik tuluy eureun
dina pasir leutik; di luhurna monc(o) lot jeung aya tangkal
kai ngaranggunuk, dihandapna lenglang kawas beunang nyapuan,
lajeng lalinggih di dinya bari ngasokeun cape. Malah arebog heula
dina eta pasir. Hanteu lami lajeng tanghi bari ningali ka Dayeuhluhur.
Awas jeung langkung waraas kagagas jeroning manah ningali
urut anjeunna apruk-aprukan dina jero leuweung. Eta pasir
disebutna Gunung Limbangan ku jaman ayeuna, nyaeta pasir
nu aya di hareupeun halteu Cibatu pernahna. Ti Gunung Limbangan
harita lajeng angkat deui, mapay-mapay sisi gunung terus
ngidul ngetan. Barang dongkap ka hiji tempat mendak cai panas,
reh kakara mendak cai panas, lajeng sariram. Kangjeng Parbu
Liman Sanjaya, nyai Putri lajeng sariram Cipanas bari silih ruruan salira sareng harita kabujeng ku wengi. Ari parantos siram lajeng
bae neangan pakeun kulem. Harita geus mendak, lajeng kulem bari sosonoan, Sawewengi hanteu karulem pisan tina langkung
sono reh nyarioskeun lampah anjeunna tadi. Eta kampung ku jaman ayeuna disebutna Eureunsono. Ari parantos siang lajeng
angkat deui Kangjeng Parbu Liman Sanjaya sareng Nyi Putri cepet ngidul ti Eureunsono, pernahna kira-kira dua dinten lamina
di jalan. Lajeng dongkap ka hiji tempat leuweung anu sakitu alusna.

Sanajan pasir sakitu resikna, tapi eta leuweung aya nu nungguan anu baheulana dipiwarang ku dewa kudu pangnungguankeun eta leuweung. Gawena ngan ngebon bae, sarta salawasna eta aki-aki tea langkung-langkung panjang umurna, nyaeta ti jaman dewa nepi ka jaman harita geus leuwih ti saratus tahun lamina. Dina hiji waktu aki-aki pangebonan lajeng kaluar bari rurat-reret, bet ningali kadu geus buahan, manggu geus buahan, muncang sumawonna. Kabeh nu di jangjian ku dewa geus buahan kabeh; lajeng aki pangebonan pilar. Carek pikirna; "Ayeuna di ieu tanah enggeus sumping anu boga milikna, sabao panungguanana kabeh geus buahan." Barang aki pangebonan eukeur mikir kitu, sumping Kangjeng Parbu Liman Sanjaya sareng Nyi Putri.

Ceuk aki pangebonan, "Tuh da enya." Lajeng bae ku aki pangebonan disambat da geus nyaho rasiahna tadi. Pok naros aki pengebonan, "Ari gamparan ti mana asal sareng gamparan putra saha, Abdi hayang terang."

"Euh aki hayang terang ka kaula, Ari kula putra Kangjeng Parbu Siliwangi ti nagara Pajajaran, Ari dayeuh ti Dayeuhluhur." Lajeng ngawalon deui Kangjeng Parbu Liman Sanjaya, "Na kumaha aki mana nanyakeun lembur kaula jeung turunan kaula?"

"Euh kieu gusti anumawi naroskeun teh. Cek pitutur jaman baheula ieu nu kagungan milik tanah teh putra Kangjeng Parbu Siliwangi ti nagara Pajajaran anu mangkena bakal di darnel nagara. Ti jaman baheula ieu tanah manggung bae, hanteu aya nu ngeusian. Malah engke dina jaman akhir ieu tanah kasebutna Dayeuhmanggung Nya gusti anu ngayasana. Pun Aki anu tungguna ti jaman para dewa nepi ka ayeuna. Tah ayeuna enggeus sumping ka Dayeuhmanggung; ayeuna pun Aki nyelehkeun ka Gusti, geura damel nagara. Ari Aki ayeuna rek pulang ka kasirnaan. Lajeng bae aki pangebonan harita sakarat. Cek babasan baheula mah "ngahiyang" taya banusanana. Les leungit tanpa lebih, ilang tanpa karana. Nu matak aya babasan "tatangga parahiyangan datang, tatangga sejen ngahiyang. Hartina di tanah Parhiyangan jalma-jalma baheula atawa menak-menak baheula ana paeh sok ngahiang.

Barang enggeus lami-lami, lajeng dijieun nagara ku Kangjeng Parbu Liman Sanjaya. Nagara gegek tur rame, ti nagara sejen oge sok sarumping, nyaeta ti Sangiyangmayak, ti Timbanganten, Mandalapuntang reh kamashur Dayeuhmanggung, Nagara gede ti tanah Kidul saperti Karangpamijahan, Kandangwesi, Cilaut Eureun, Batarakarang, jeung loba istri-istri turunan widadari ti tanah kidul anu sumping. Tanduran nyacas, Nawang Wulan, Indra Wulan, Ratna Kancana, loba deui para istri sajaba ti dinya. Ari anu di pirempag ku menak-menak sareng para istri nyaeta hal ninun; nyieun kanteh terus didamel sarung tinun buat baju totopong, sabuk, emplog, boeh larang. Malah jalma-jalma ti manamana darongkap ka Dayeuhmanggung, bade guguru ninun. Menak-menak sareng dalem-dalem harita damelna ngebon kapas. Jaman harita sunan Dayeuhmanggung disarebut Sunan Ranggalawe oge. Basa lawe teh nyaeta kanteh. Nu matak Dayeuhmanggung terus nepi ka ayeuna eta parabot ninun teh nepi ka ayeuna masih aya, tapi ayeuna mah mangrupa batu. Barerana kira-kira satumpak panjangna, tapi ayeuna batu buktina. Barang eukeur ninun rame, sumping Nyai Raden Kembang Arum, ibuna Kangjeng Parbu Liman Sanjaya ti nagara Pajajaran Anjeunna entas ngalayad
ramana, Kangjeng Sunan Rumenggong, geus pupus di Buniwangi. Ngan sakitu anu dicarioskeun ku ieu babad.